
l  N  T  R  O  D  U  C  T  I  O 


Si  quis  eximia  instructus  doctrina  et  haud  vulgari  acumine 
et  subtilitate  ingenii  praeditus  vir  totam  saeculi  Carolorum  histo¬ 
riam,  quae  usque  ad  hunc  diem  turpiter  corrupta  et  incondita  ja¬ 
cet,  emendare  et  componere  velit,  summum  operae  pretium  erit. 

Antequam  tamen  tale  quid  prodierit ,  quod  vehementer  ab 
omnibus  desideratur,  iis,  qui  ad  totum  opus  perficiendum  ne¬ 
que  vires  neque  otium  suppeditare  probe  intelligant,  singula  re¬ 
rum  istarum  momenta  gravissima  singulis  commentationibus  il¬ 
lustrare  libenter  concessum  erit.  Sic  et  ipsi  nos  ,  quibus  sem- 
per  ad  accuratiorem  saeculi  illius  pervestigationem  instituendam 
inclinaverit  animus ,  nunc  rei  nostra  quidem  sententia  gravissi¬ 
mae  operam  intendimus ,  scilicet  ut  qualis  rerum  conditio  inter 
Principes  Carolae  stirpis  et  Imperatores  Romanos  Orientis  inter¬ 
cesserit,  expediamus. 

Summi  autem  momenti  hoc  non  solum  ad  illius  aetatis  sed 
etiam  totius  medii  aevi  historiam  perspiciendam  et  intelligendam 
esse,  ubi  paucis  lineis,  de  quibus  et  quantis  rebus  tunc  actum 
sit,  adumbraverimus,  facile  apparebit.  Actum  est  enim  de 
principatu  inter  omnes  orbis  terrarum  populos,  quem  Pontifi¬ 
ces  Maximi  urbis  Romae  de  Imperatoribus  Orientis  ad  Reges 
Francorum  Carolorum  gente  prognatos  transtulerant. 

Incipiente  enim  saeculo  p.  Chr.  n.  VIII0  Episcopi,  qui 
tunc  sedem  aposlolicam  tenebant,  quum  jamdudum  nutu  et  ar¬ 
bitrio  Imperatoris  servorum  more  regi  poeniteret  ipsos ,  qui  ab 

obtinendo  et  firmando  totius  Ecclesiae  Catholicae  per  terras  sal¬ 
tem  Occidentis  primatu  summo  labore  parato  abdicare  nollent, 
usi  sunt  praetextu  satis  conspicuo,  contentione  de  imaginibus 
colendis  inter  Orientales  orta,  sed  frangendam  et  tollendam  Im¬ 
peratoris  vim  et  potentiam  tam  in  publicis  quam  in  sacris  Italiae 
praesertim  Romae  ipsius  rebus.  Sed  quum  temporibus  pressi 
alium  quem  tutorem  loco  Graecorum ,  qui  non  tutores  sed  do¬ 
mini  fuerant,  anxie  circumspicerent,  primum  ad  Langobardos, 
acerrimos  Graecorum  hostes  versi ,  mox  Francorum  auxilium 
implorandum  esse  censuerunt. 

Neque  tamen  a  regibus ,  quos  invalidos  insuper  etiam  anti¬ 
quitus  quodam  amicitiae  et  pietatis  foedere  conjunctos  cum  Im¬ 
peratoribus  scirent ,  sed  nobilissima  et  praeslantissima  gente  il¬ 
la ,  cujus  homines  tunc  nomine  Majorum  Domus  revera  regia 
auctoritate  ornati  jamdudum  rerum  potiti  erant.  Sic  tacito  quo¬ 
dam  foedere  icto  Papa  Romanus  tam  a  Graecorum  quam  a  Lan¬ 
gobardorum  insidiis  ,  qui  non  minus  aemulatione  quam  metu 
Francorum  moti  quoquo  modo  nocere  studebant,  defenditur, 
Carolorum  genti  Papae  auctoritate  regia  dignitas  dolo  et  vi  af¬ 
fectata  firmatur  et  sancitur. 

Offensio  autem  Imperatorum ,  qui  Episcopos  Romanos  re¬ 
belles  et  ditioni  suae  iterum  subjiciendos  putarent,  dummodo  res 
et  tempora  sinerent,  paullo  post  admodum  aucta  est.  Ut  enim 
inconcussa  maneret  haec  conjunctio  cum  Carolorum  stirpe,  pri¬ 
mum  Patricii  Ecclesiae  Romanae  deinde  Imperatoris  nomen  ad 
Francos  detulerunt  Papae.  Quo  accepto  in  perpetuum  tempus 
aemuli  et  adversarii  Imperatorum  Orientis  facti  esse  visi  sunt. 
Etiamsi  enim  tunc  temporis  nihil  nisi  inane  nomen  dignitas  Im¬ 
peratoria  sine  ulla  vi  et  virtute  fuisset,  Imperatores  Orientis, 
qui  anxia  et  paene  ridicula  cura,  ne  aliqua  quamvis  levissima  re 
splendor  et  species  nominis  sui  imminueretur,  caverent,  sum¬ 
mae  et  augustissimae  dignitatis  participes  nullo  modo  admissuri 

fuissent.  Sententia  autem  hominum  illius  saeculi  inprimis  ipso¬ 
rum  Imperatorum  plane  non  ad  inane  nomen  redacta  videbatur 
dignitas  illa. 

Sed  Graeco -Romanorum  respublica  domesticis  et  externis 
curis  pressa  et  obruta,  tantopere  tum  temporis  jacebat ,  Fran¬ 
corum  ingenio  et  fortuna  Caroli  Magni  cui  multo  majori  jure 
Maximi  concedendum  est  cognomen ,  mirum  in  modum  aucta  et 
provecta ,  adeo  vigebat ,  ut  vi  et  armis  se  poenas  a  Papa  rebelli 
et  ab  usurpatore  Franco  repetituros  non  esse  probe  intelligerent 
Imperatores. 

Itaque  taciti  consensus  specie  rem ,  quae  mutari  non  pos¬ 
set,  ratam  habere  videbantur,  quanquam  re  vera  semper  tem¬ 
porum  magis  idoneorum  appetentes,  distulerant  solum  finem  con¬ 
tentionis,  qua  superari  nollent. 

Quae  tamen  lis  nunquam  dijudicata  est.  Et  diviso  Carolo- 
rum  imperio ,  Graecorum  in  dies  magis  hostibus  undique  irruen¬ 
tibus  pressum  est,  ut  etiamtum  denuo  Imperatores  a  Papa  creari 
sinere  cogerentur.  — 

Si  quis  hanc  rerum  conditionem  ,  quam  hic  paucis  exponere 
conati  sumus,,  recte  consideraverit  et  perpenderit,  largum  ex¬ 
plorandi  ,  cernendi ,  concinnandi ,  artis  ostentandae  patere  cam¬ 
pum  non  negabit. 

Cui  tamen  operi  satis  laborioso  historiam  commercii  Regum 
Francorum,  qui  Merovei  gente  prognati  erant,  cum  Imperato¬ 
ribus  Orientis  praeire  necessarium  nobis  visum  est,  multis  de 
causis.  Quo  pacto  enim  et  quo  modo  Francorum  reges,  quos 
dejecit  gens  Carolorum,  societatis  et  amicitiae  vinculo  conjuncti 
fuerint  cum  Imperatore,  accuratius  pervestigari  et  ostendi,  quam 
hactenus  factum  est,  gravissimi  momenti  erit.  Quam  ob  cau¬ 
sam  nunc  ubi  occasio  data  est  aliquid  publici  juris  facere  hanc 
incepti  nostri  operis  partem  elegimus,  quasi  specimen  totius  da¬ 
turi.  Et  quum  totam  hanc  commentationem  proponere  minus 

nobis  visum  sit,  iterum  priorem  ejus  portiunculam  dedimus, 
qua  agitur  de  initiis  hujus  commercii,  deinde  de  foederibus  et 
pactis  Francorum  cum  Imperatore  Justiniano,  satis  memorabi¬ 
lius.  Ille  enim  summo  cum  studio  et  plerumque  felicissimo 
eventu  omnes  barbarorum  nationes,  quae  ruente  Imperio  occi¬ 
dentali  amplissimas  terras  libere  occupaverant,  iterum  suae  ut 
justi  Romanorum  ideo  orbis  terrarum  domini  ditioni  aut  subjece¬ 
rat  aut  subjicere  conatus  erat,  Francis  tamen  ne  meditatus  qui¬ 
dem  fuisse  videtur  vim  inferre,  sed  semper,  quanquam  interdum 
satis  larga  querelarum  data  ei  est  materia ,  foederis  et  amicitiae 
speciem  servare  vel  restituere  quaesivit,  et  quum  alibi  satis 
iracundum  se  gessisset,  apud  Francos  placidus  semper  et  pacis 
amautissimus  erat.  Ad  tantum  enim  gloriae  et  auctoritatis  fasti¬ 
gium  jam  tunc  temporis  Francorum  respublica  inter  omnes  bar¬ 
barorum  nationes  sola  provecta  erat,  ut  apud  homines  illius  sae¬ 
culi  et  apud  Imperatorem  ipsum  solis  Romanis  cedere  videretur. 
Testis  est  hujus  rei  Agathias,  Francorum  nomen  summis  et 
paene  ridiculis  laudibus  extollens1),  quae  maximam  partem 
multo  melius  vituperio  flagitiorum  justo  mutari  poterant.  AtCa- 
tholicae  fidei  acerrimi  propugnatores  erant ,  quum  barbari  reli¬ 
qui  tum  omnes  Arianae  haeresi  dediti  essent.  Unde  haec  omnia, 
ratione  temporum  et  morum  habita,  optime  explicari,  neque  ullo 
alio  modo  perspici  possunt2). 

Haec  fere  praefanda  eensuimus ,  nunc  opusculum  ipsum 
benevolo  proponemus  lectori. 

1)  Cf.  Ag.  I.  2.  p.  16 ,  17.  ed.  Nieb. 

2)  Epistola  Pelagii  Papae  paullo  post  Justiniani  mortem  scripta  pau¬ 
cissimis  verbis  de  hac  saeculi  illius  sententia  optime  docemur :  ,,Nec  enim 
,, credimus  otiosum  nec  sine  magna  divinae  providentiae  admiratione  dis¬ 
positum  quod  vestri  Reges  Romano  Imperatori  in  orthodoxae  fidei  con¬ 
cessione  sunt  similes“  etc.  Ep.  Pel.  II.  ad  Aunahar.  Episcop.  Autissiodor. 
ap.f  B.  IV.  82. 


Reges  Francorum  praesertim  Saliorum,  qui  ruente  Imperio 
occidentali  Galliarum  magnam  partem  atrocissimis  bellis  occupa¬ 
verant,  non  ignotos  Imperatoribus  Orientis  fuisse,  jam  per  se 
verisimile ,  multis  auctorum  aequalium  locis ,  quae  hic  referre 
longum  est,  apparet.  Quamdiu  autem  species  adhuc  et  nomen 
Imperii  Romani  Occidentalis  manebat,  Imperatores  Orientis  gra¬ 
vissimis  provinciarum  quae  ipsis  obvenerant  tuendarum  curis 
districti ,  reliquas  inprimis  longinquiores  prorsus  omittebant. 
Itaque  per  haec  tempora  neque  amicitiae  neque  inimicitiae  ve¬ 
stigia  inter  Francos  et  Imperatores  Orientis  exstant. 

Deleto  tamen  Imperio  occidentali  quum  Occidentis  quoque 
dominos  se  factos  putarent,  more  solito  etiam  apud  Francos  hanc 
supremae  dominationis  speciem  sibi  arrogare  studuerunt.  Anno 
enim  DX°  Chlodoveum  qui  tam  victoria  Alamannica  et  Westro- 
gothica  ,  quam  merae  catholicae  fidei  confessione  ad  summum 
gloriae  fastigium  inter  aequales  Barbarorum  reges  ascenderat, 
Anastasius  Imperator  missis  codicillis  et  splendidissimis  mune¬ 
ribus  Patricio  honore  ornavit1).  Quem  Chlodoveus,  rerum 

1)  Utrum  Consulis  an  Patricii  dignitate  insignitus  sit  Chlodov.  valde 
disputatur.  Gregorii  Turon.  enim  verba,  solius  istarum  rerum  auctoris 
valde  ambigua  sunt  „ tanquam  Consul  et  Augustus  vocatus  est  ab  illo  dieu 
(hist.  eccles.  loco  infra  allegando).  Sed  quum  caput  illud  ipsum  Grego- 
rii  antiquitus  ,,de  Patriciatu  Chlodoveiu  inscriptum  sit,  quum  Chlodovei 
nomen  in  fastis  Aviti  Episcopi  alias  accuratissimis  omnino  non  reperiatur, 
tandem  quum  utraque  dignitas ,  quae  jamdudum  ad  inane  nomen  redacta 

et  temporum  gnarus,  summa  cum  laetitia  accepit  teste  Gre- 
gorio* 1).  Etiamsi  enim  ipse  dominationem,  quam  armis  et  dolo 
paraverat  et  auxerat,  vel  invito  Imperatore  firmam  fore  spe¬ 
raret,  tamen  quantum  hoc  adstabiliendam  et  promovendam  re¬ 
gni  Francorum  apud  exteros  auctoritatem ,  inprimis  autem  ad 
conciliandos  Provincialium  animos  faceret,  bene  intellexit. 

Sic  concedente  et  probante  justo  totius  orbis  terrarum  do¬ 
mino  jure  possidere,  quae  vi  occupata  erant,  videbatur;  neque 
aliud  quid  nisi  interdum  blandis  et  officiosis  literis,  per  quas  Im¬ 
perator  salutaretur,  opus  erat,  quarum  Chlodoveum,  ut  erat 
homo  validissimus  et  versatissimus ,  in  tempore  et  in  loco  adhi¬ 
bendarum  minime  poenituit2).  Sed  nullo  alio  nisi  hoc  lega- 

erat ,  saepius  apud  aequales  Greg.  confundatur ,  Patricium  non  Consulem 
appellatum  esse  diximus  Chlodoveum.  (Conferas  quoque  hoc  de  argumento 
Gibbon,  history  of  the  fall  etc.  C.  38.  Nota  1.  Pagii  Criticam,  T.  II.  p.  474. 
92.  Had.  Yalesii  Rer.  Franc.  T.  I.  p.  299 — 301.) 

1)  Greg.  Turon.  hist.  eccles.  II,  38.  ,,In  Basilica  beat.  Martini  tunica 
„blatea  indutus  est  et  chlamyde  imponens  vertici  diadema.  Tunc  ascenso 
,,equo  aurum  argentumque  —  spargens  manu  propria“  etc. 

2)  Quam  officiosa  immo  humili  mente  erga  Imperatorem  imbutos  se 

simulaverint  reges  Barbarorum ,  ex  epistolis  Sigismundi  Burgundionum  re¬ 
gis  circa  hoc  idem  tempus  scriptis  conjicere  licet.  Animadvertas  talia 
quaeso  :  „Si  devotionem  nostram,  qua  vobis  animo  militamus,  etiam  cor- 
,,poraliter  praesentare  obex  temporum  regionumque  —  non  patitur,  quod 
„tamen  habemus  in  votis  exerere  tentamus  officiis. “  —  ,, Ornat  quippe 

„imperii  vestri  amplitudinem,  longinquiter  subjectorum  numerus  —  et  quod 
„remotius  possidemur.“  Cf.  Ep.  I.  Sigism.  Reg.  B.  ap.  Bouq.  Recueil  etc. 
T.  IV.  55.  56.  Posteriori  priorem  epistolam  superaturus  haec  scripsit :  „Ve- 
„ster  quidem  est  populus  meus ,  sed  me  plus  servire  vobis  quam  illi  prae¬ 
isse  delectat.  —  Cumque  gentem  nostram  videamus  regere ,  non  aliud 
„nos  quam  milites  vestros  credimus  ordinari.  Per  nos  administratis  re- 
,, motarum  spatia  regionum  patria  nostra  vester  orbis  est.  —  Praestolor  ora- 
„culum  sermonis  Augusti ;  ambio  si  quid  jubere  dignemini“  etc.  Cf.  Ep. 
II.  Sig.  R.  B.  ap.  B.  R.  T.  IV.  p.  56. 

Quis  regem  populi  magni  et  validi  talia  sine  pudore  proferre  ausum 

tionum  interdum  mittendarum  vinculo  satis  laxo  conjunctus  erat 
Chlodoveus  Rex  cum  Imperatoribus  Orientis.  Neque ,  quum 
jam  anno  DXI°  diem  supremum  obiret,  plus  duarum  ad  sum¬ 
mum  trium  expediendarum  occasio  ei  data  erat. 

Mortuo  tamen  Chlodoveo  commercium  hoc,  quod  nuper¬ 
rime  natum  erat,  per  plures  annos  prorsus  interruptum  fuisse 
videtur,  ut  Constantinopoli  vix  aliud  quidquam  de  rebus  Fran¬ 
corum  nisi  quod  fama  tulerat,  scirent. 

Sed  ubi  primum  Justinianus  I.  ad  Imperatoriam  accesserat 
dignitatem ,  quum  Italiam  Gothorum  ditioni  erepturus  undique 
socios  circumspiceret,  per  legatos  pristina  illa  conjunctio  resti¬ 
tuta  ,  mox  quoniam  tunc  de  causis  gravioribus  quam  prius  age¬ 
batur,  arctior  facta  est.  Jam  primis  enim  Imperii  annis  fortasse 
DXXIX  vel  DXXX0  ad  Theodoricum  Regem  Austrasiae,  natu 
maximum  inter  fratres  quatuor,  filios  Chlodovei,  et  apud  exte¬ 
ros  saltem  populos  speciem  principatus  gerentem,  insuper  etiam 
quia  orientales  Regni  Francorum  partes  tenebat,  finitimum  Go¬ 
this  et  Italiae ,  literas  gratulatorias  ob  acceptam  regiam  dignita¬ 
tem  misit,  quibus  ultro  Imperator  Barbari  amicitiam  sibi  conci¬ 
liare  studuit,  sed  ita  ut  provide  et  callide  quem  ad  finem  hoc 
fieret,  omnino  adhuc  silentio  praetermitteret.  Scire  tantum  cu- 
pere  se,  quae  esset  rerum  Franciearum  conditio,  inprimis  quae 
et  quantae  nationes  recentissimis  temporibus  Chlodovei  regno 
adjectae;  postremum  valde  adhortari  Regem  Theodoricum  non 

fuisse,  credat?  Sed  ejusmodi  adulationes,  quantumvis  vanas,  Constanti¬ 
nopoli  aequis  accipi  auribus  et  vehementer  ab  Imperatoribus  concupisci, 
neque  ullum  dignitati  regiae  detrimentum  hisce  afferri  non  ignoravit  Sigis- 
mundus.  Et  quanquam  Sigismundum  metu  imminentium  Francorum  Im¬ 
peratoris  benevolentiam  quae  sibi  aliquando  auxilio  et  refugio  esse  posset, 
prae  aliis  ambire  necesse  erat,  tamen  etiam  Chlodoveus  hanc  ipsam  ob  cau¬ 
sam  ,  ne  majori  officiositate  amicitiam  Imperatoris  praeciperent  Burgun¬ 
dionum  vel  aliarum  gentium  reges  hanc  devotionis  et  humilitatis  colorem 
in  epistolis  saltem  servare  cogebatur. 

omisit,  ut  gloriam  merae  catholicae  fidei,  splendidissimam  patris 
•Chlodovei ,  illustrissimi  Stae  Ecclesiae  propugnatoris  heredita¬ 
tem  filiis  relictam  servaret  et  quantum  valeret,  etiam  augeret. 
Quid  hoc  sibi  vellet  Theodoricum  non  fugit:  Arianos,  inter 
quos  Gothi  polentissimi  et  proximi  erant ,  eadem  vi  et  pertina¬ 
cia  qua  pater  contereret  et  profligaret l). 

Interim  bello  Vandalico  prospere  finito  Justinianus  Gothos 
ipsos  adortus  erat.  Rapido  cursu  Belisarius ,  Sicilia  occupata, 

1)  Justiuianearum  literarum  sententiam  quum  ipsae  deperditae  sint, 
facile  ex  iis  cognoscas ,  quae  Imperatori  respondit  Theodoricus ,  collatis 
Justiniani  I.  epistolis  ad  duces  Francorum  ap.  Procop.  exstantibus,  de  qui¬ 
bus  infra.  „Theodorus  vir  spectabilis  —  veniens  pariter  literas ,  quas  Im- 
,, perii  vestri  clementia  destinavit,  integra  animi  caritate  et  devotione  sus- 
,, cepimus,  quia  cum  de  nobis  curam  geritis,  sic  latius  per  diversas  gen- 
„tes  atque  provincias  Dei  amatam  amicitiam  propagamus.  Id  vero  quod 
„ dignamini  esse  solliciti ,  in  quibus  Provinciis  habitemus  aut  quae  gentes 
„uostrae  sint,  Deo  adjutore,  ditioni  subjectae,  Dei  nostri  misericordia  fe- 
„liciter  subactis  Thuringis  et  eorum  Provinciis  acquisitis^  etc.  (Geogra¬ 
phicas  quaestiones  hic  prorsus  omittendas  duximus.  Cf.  explication.  hujus 
epistolae  geographic.  ap.  Zeuss.  „Die  Deutsclien  und  ihre  Nachbarslammeu 
p.  357,  magis  inceptam  quam  perfectam.  —  Occasione  data  alio  loco  hac 
de  re  disserendum  erit.)  —  „usque  in  Oceani  litoribus  —  dominatio  nostra 
„porrigitur.  Et  quia  scimus,  Celsitudinem  vestram  de  profectu  Catholieo- 
,,rum  sicut  etiam  literae  vestrae  testantur,  plena  animi  jucunditate  gau- 
„dere ,  ideo  est  quod  secundum  voluntatem  vestram  quae  Deus  nobis  con- 
„cesserit ,  simplici  relatione  mandamus ;  desiderantibus  animis  exoptantes 
„ut  felicibus  profectibus  gloria  vestra  ita  valeat,  ut  antiquam  retroacto- 
„rum  Principum  amicitiam  conservetis  et  gratia  —  in  communi  utilitate  jun- 
5,gamur.“  Haec  epistola  (ap.  Bouquet  Recueil  d.  h.  etc.  IV,  50.)  prima 
trium ,  quae  per  tempora  Justiniani  Constantinopolim  missae  adhuc  ex¬ 
stant,  vulgo  Theodeberto ,  filio  Theoderici ,  assignatur  nostra  quidem  sen¬ 
tentia  ineptissime.  Nam  ut  omnia  alia  mittamus ,  quae  huc  pertineut, 
Theodebertus  inter  nationes  Francorum  ditioni  nuper  subditas  Burgundio¬ 
nes  omitteret ,  quos  ipse  primis  regni  mensibus  (anno  p.  Ch.  DXXXIV. 
rex  factus  erat)  una  cum  Childeberto  et  Chlothario  patruis  debellaverat  ? 


postquam  iu  Italia  inferiori  Gothorum  vires  valde  attriverat,  Ro¬ 
mam  ipsam  castra  movit.  Tunc  tempus  esse  visum  Imperatori? 
Italiam  quoque  superiorem,  qua  etiam  vis  et  robur  regni  Go¬ 
thici  nitebatur ,  infestare,  quam  ob  causam  jam  prius  Francorum 
amicitia  et  societas  petita  erat. 

Iterum  legati  missi  sunt,  tunc  autem  non  ad  solum  Auslra- 
siae  regem ,  Theodebertum ,  qui  paullo  ante  Theodorico  patri 
successerat,  sed  etiam  ad  reliquos  Francorum  reges,  Chlolharii 
filios.  Instigabantur  tam  pretiosissimis ,  quae  secum  tulerant 
legati,  muneribus,  quam  iis,  quae  polliciti  sunt1).  Quan- 
quam  nummos  cardinem  rerum  apud  eos  esse  intellexit,  iterum 
tamen  ut  gloriae  majorum  in  tuenda  et  propaganda  catholica  fide 
partae,  bene  meminissent,  adhortari  non  omisit.  Quibus  omni¬ 
bus  moti  Francorum  reges  libenter  foedus  cum  Imperatore  con¬ 
tra  Gothos  pepigerunt2). 

Sed  eodem  ferme  tempore  Theodatus ,  qui  interfecta  Ama- 
lasvinlha,  Theodorici  Magni  filia ,  Ostrogothis  praeerat ,  multo 
majori  pollicitatione  Graecorum  operam  irritam  reddere  conaba¬ 
tur,  nota  Francorum  aviditate  et  perfidia  fretus,  quae  jam  tum 
apud  finitimos  paene  in  proverbium  abiisse  videtur.  Pactus 
enim  est  cum  iis ,  pariem  Galliae  meridionalem ,  quam  Gothi 
adhuc  tenuerant  et  centenaria  XX.  auri  acciperent ,  si  auxilium 
adversus  imminentes  Romanos  praestituri  essent.  Quae  stipu¬ 
latio  ipso  DXXXYI.  anno  facta ,  nece  Theodati  rupta  esse  vi¬ 
debatur,  praesertim  quum  Gothi  ipsi  terras  istas  mirum  in  mo- 

1)  Epistolam  Justiniani  Imp.  ad  Francor.  reges  (Tqysfjiovas.  Proc.)  scri¬ 
ptam  vide  ap.  Procop.  bell.  Goth.  I.  5.  p.  27  ed.  Bonn. ,  quae  quanquam 
vix  genuina  sed  more  Procopii  composita  et  aucta ,  tamen  optime ,  quid 
intimo  pectore  de  Francis ,  quorum  insatiabilem  avaritiam  bene  notam  ha¬ 
buit,  senserit  Imperator,  ostendit. 

2)  Cf.  Proc.  verba  1.  c.  Toaauxa  piv  paaiXeu?  ifypa^s  xal  Xj3Y]Vaatv 
auTou?  9doTtp.TQaoc{i.£vo?  TtXctova  fSwaew  £rcei5 av  £v  ttp  £'p yw  yivma.1  copio- 
Xcyvjaev.  Ot  51  adtw  auv  7ipo2u|ria  tcoXXy}  Evptjtayr'a£w  vTceayovTO. 

dum  florentes  et  opulentas  Francis,  quorum  amicitia  semper 
«mbigua  esset,  cedere  nollent.  Sed  necessitate  urgente  etiam 
Vitiges ,  qui  sequutus  erat  ignavum  et  imbellem  Theodatum, 
undique  pressus  et  circumventus  infortunio ,  pacta  servari  satius 
duxit.  Sic  accepta  Francorum  fide  aliquatenus  saltem  tutiorem 
se  fore  opinatus  est  Vitiges ,  quanquam  expressis  verbis ,  occul¬ 
tam  tantum  non  apertam  opem  se  laturos ,  propter  foedera ,  qui¬ 
bus  cum  Imperatore  juncti  essent,  constituerant1). 

Sic  in  optimae  Galliarum  partis  possessionem  addita  ultro 
ingenti  pecuniae  vi  Francis  nulla  data  opera  irrepere  contigit. 
Primo  autem  Romani  Gothorum  arte  decepti  esse  videbantur, 
donec  Gothi  ipsi  idem  sibi  accidisse  sentirent.  Per  proximos 
enim  belli  annos  incerto  adhuc  exitu  quieti  sedebant  Franci  ut 
prorsus  Italicarum  rerem  incuriosi.  Sed  anno  DXXXVI1I.  quo 
Romani ,  Relisario  duce ,  post  sublatam  urbis  obsidionem  ubi¬ 
que  victores  exstiterant,  tum  demum  Gothis  promissa  et  iterum 
atque  iterum  postulata  auxilia  mittere  statuerunt  Franci.  Misit 
ergo  Theodebertus ,  quippe  qui  inter  omnes  Francorum  reges 
bellicosissimis  et  validissimis ,  finitimis  quoque  Italiae  gentibus 
dominaretur,  hoc  ipso  anno  XXXVIII.  postquam  Romani  Me¬ 
diolanum  ,  urbem  hoc  aevo  totius  fere  Italiae  facile  principem, 
occupaverant,  X  millia  hominum  maximam  partem  Burgundionum 
natione  prognatorum  admixtis  sine  dubio  Alamannis  et  aliis 


1)  Cf.  Procop.  I.  13.  (ed.  B.  p.  71,  72,  73.)  (Ppayytov  <51  xox£  Yjy£- 

jj.o'v£?  iriaav  ’IX§£($£pT6s  t£  xal  0£o<5£(kpxo?  xal  KXoaSapiOs,  o!  TaXXta?  t£ 
xa\  xa  ypTrjp.ara  Xa(3cm£?  <5'.£V£(jJ.avxo  jjlIv  xocxa  Xoyov  ttqs  exocaxou  apxrjg,  cp{- 
Xou;  dllToSois  wjj.oX6yTjaav  d?  xa  jj.aXtcrxa  eazaSoct  xal  XaSrpa  auxotg  du- 
xoupov?  Ttejj.^2^  d>payyous  jjivxoc  ocXX’  £y,  xwv  urco  ocplai  xaxvjxowv 
£^v(ov  (quo  melius  servatae  Justiniano  fidei  speciem  praetendere  valerent). 
'Ofj.ouxf.tav  yap  avxw  £x  xou  £jj.cpavoO?  xw  'P(Ofj.ocicov  xaxw  TOx-rjsaaSai 
ou’x  oloi  x£  ijaav,  £kz\  oXtyw  TtpoxEpov  (iaaiXd  £q  tov5£  xcv  TtoX£jj.ov  £uX- 
XvpjiocaSat  u)|j.oX6yv]crav. 

ipsius  Germaniae  incolis* 1).  Qui  protinus,  specie  contra 
Theodeberti  et  reliquorum  regum  jussa  et  voluntatem  sua  sponte 
venientes,  Mediolanum  circumsedere  inceperunt,  Gothorum 
vires  hanc  ipsam  ob  causam  ibidem  collocatas  adjuvantes. 
Quorum  inprimis  ope  florentissima  urbs  expugnata  saevissimo 
excidio  deleta  est,  unde  summi  terroris  pleni  erant  Romanorum 
animi2),  sed  etiam  apud  Gothos  mox  multis  de  causis  suspicio 
quaedam  satis  justa  orta  est3).  Ubi  autem  Gothorum  regem 
arctissima  obsidione  a  Belisario ,  qui  quoquo  modo  finem  operi 
imponere  studeret ,  urgeri  viderent ,  ita  ut  utraque  pars  omni¬ 
bus  paene  viribus  destituta  esset,  tunc  multo  major  Francorum 
exercitus  ipso  Theodeberto  duce  Italiam  superiorem  ingressus 
est.  Non  Barbarorum  sed  bestiarum  more  saevientes  neque 
Gothis  neque  Romanis  parcebant ,  quum  in  priori  illa  Burgun¬ 
dionum  expeditione  speciem  saltem  amicitiae  et  societatis  cum 
Gothis  initae  nunquam  prorsus  deposuissent.  Utrique  parti 
aeque  infesti  Italiam  occupaturi  aequalibus  hominibus  visi  sunt, 
quanquam  re  vera  solum  praedandi  et  rapiendi ,  non  tenendi  et 
occupandi  cupiditate  ducti  sunt4).  Si  Procopio  credere  licet, 
X  MvqiuScov  exercitus  erat ,  ex  Alamannis  aliisque  Germaniae 
nationibus ,  quarum  plurimae  christianae  fidei  adhuc  impertes 
erant ,  compositus ,  unde  qualis  miserae  et  inermis  Italiae  con¬ 
ditio  fuerit  facile  conjicias. 

Pado  fluvio,  qui  aliquamdiu  eos  moratus  erat,  trajecto, 
primum  Gothos ,  qui  per  ripas  custodias  agebant,  deinde  Roma¬ 
nos,  qui  clausos  castris  vicinis  se  tenebant ,  adorti  oppresserunt 

_ _  ✓ 

1)  De  chronologica  hujus  expeditionis  quaestione  Procop.  adeas  ,  di¬ 
sertis  verbis  1.  II.  13.  p.  190.  Mediolano  a  Romanis  capto  tertium  belli 
annum  desiisse  dicentem.  Procopius  autem  annos  belli  ab  initio  aestatis 
anni  536 ,  quo  primus  finitur ,  computare  solet. 

2)  Cf.  Proc.  II.  18.  p.  219.  3)  Cf.  Pr.  II.  22.  p.  236. 

4)  Cf.  Proc.  II.  25.  p.  247. 

et  fugaverant.  Sed  fame  et  morbis  tempore  aestivo  more  solito 
in  Barbarorum  exercitu  grassantibus  graviter  afflicti  primum  in 
rapido  cursu  substiterunt  aliquamdiu ,  mox  indies  magis  attriti 
atque  penuria  et  tabe  gliscente  paene  ad  seditionem  perducti, 
infinita  praeda  onusti  domum  reversi  sunt.  Quanquam  Proco- 
pius  Graeca  vanitate,  minus  lias  ipsas  ob  causas  quam  literis  a 
Belisario  missis  motum  ab  itinere  deflexisse  Theodebertum 
contendit 1). 

Vixdum  in  patriam  reversus  Theodebertus  denuo  per  lega¬ 
tos  cum  Vitige  rege  communicavit  de  ope  ferenda.  Spectata 
enim  terrae  praestantia  perpetuae  et  firmae  possessionis  orta  ei 
esse  videtur  libido.  Si  divideret  Italiam  secum  Vitiges,  vali¬ 
dum  et  velox  se  praestiturum  auxilium  promisit. 

Vitiges  tamen  qui,  diutissima  et  gravissima  Ravennae,  ca¬ 
pitis  regni  Gothorum,  quo  se  receperat,  obsidione  pressus,  quum 
de  sua  et  populi  fortuna  desperasset,  saepius  de  pace  vel  potius 
de  honesta  traditione  cum  Belisario  tractaverat  jam  per  plures 
menses,  per  hos  Francorum  nuntios  a  proposito  non  destitit,  prae¬ 
sertim  quum  Romani  magna  cum  sollertia  Francorum  notam  fal¬ 
laciam  ,  quam  Gothi  ipsi  saepissime  experti  essent ,  regis  ante 
oculos,  atro  sed  justo  colore  usi ,  pingere  non  desinerent.  Sic 
infecta  re  Francorum  legati  retrusi  sunt. 

Quum  haec  ita  essent,  Franci,  quibuscum  species  foederis, 
quod  tribus  ante  annis  pepigerant ,  adhuc  manebat,  aperte  ho¬ 
stes  Imperatoris  facti  erant.  Quam  ob  causam  etiam  Justinia¬ 
nus  tumida  jactatione  et  inani  gloriositate  more  gentis  valde  ga¬ 
visus,  inter  longam  cognominum  seriem  Alamannici  quoque  rece¬ 
pit,  ac  si  ipsius  virtute  Alamannorum  exercitus  repulsus  esset. 
Quod  tantopere  teste  Agathia  Theodeberti  iram  excitavit^  ut 

1)  Haece  literae  sine  dubio  authenticae  neque  aliarum  in  modum  rhe¬ 
torica  arte  ornatae  et  corruptae,  quum  ab  ipso  Procopio  qui  tum  Belisa¬ 
rio  ab  epistolis  esset,  conceptae  et  scriptae  sint,  leguntur  1.  II.  26.  p.  253. 

caeci  luroris  plenus  ingentia  et  vix  credibilia ,  agmen  per  terras 
Pannonicas  Constanlinopolim  ipsam  versus  dirigendum  ,  molire¬ 
tur.  Continuo  autem  ut  erat  alias  homo  cautus  et  bene  rerum 
ct  temporum  gnarus  abjecisse  videtur  has  nugas,  quin  etiam  mox 
pretio  satis  conspicuo  motus  pristinae  amicitiae  speciem  cum 
Imperatore  restituere  non  dubitavit.  Bello  enim  Gothico  quod 
Romani  dedita  Ravenna  et  capto  Constantinopolimque  ducto  Vi- 
tige  rege  jam  prorsus  exstinctum  putarant,  paullo  post  iterum 
et  multo  majori  vi  et  ardore  renascenti,  Justinianus ,  qui  rebus 
Orientalibus,  Slavicis  et  domesticis  undique  agitatus  nonnisi 
Francis  sociis ,  saltem  non  impedientibus  et  quietem  agentibus, 
res  in  Italia  inceptae  ad  felicem  eventum,  a  cujus  spe  nunquam 
destiturus  esset ,  perduci  posse  intellexisset ,  magno  praemio 
Francorum  animos  denuo  sibi  parare  statuit.  Tradidit  igitur 
iis  justam  et  legitimam  possessionem  terrarum,  quas  a  regibus 
Gothorum  Theodato  et  Vitige  promissas  vi  et  injuria  occupasse 
visi  sunt  secundum  hominum  illius  saeculi  sententiam ,  una  cum 
integris  Imperatoris  ipsius  juribus  et  muneribus,  ita  ut  soli 
omnium  Barbarorum  non  vicarii  Imperatoris  more  reliquorum, 
qui ,  etiamsi  interdum  Imperatorem  ipsum ,  ut  Theodoricus 
Ostrogothorum  rex  potentia  et  viribus  longe  superarent ,  sem- 
per  tamen  vices  tantum  ejus  gerere  videbantur,  sed  civtoxquvo- 
qs$  per  has  saltem  provincia  fierent  et  in  ipsa  aula  Imperatoria 
haberentur1).  Sed  iterum  ut  priore  tempore  tunc  quoque  de¬ 
cepta  est  Justiniani  spes.  Aliquamdiu  quidem  magno  exercitu 
duce  Theodeberto  Italiae  fines  transgressi ,  suppetias  ire  Roma¬ 
nis  videbantur,  sed  ubi  primum  Romanorum  necessitatem,  quos 
tunc  Totilas,  strenuus  ille  et  bellicosus  Gothorum  rex,  valde 


1)  Cf. Procop.  III.  33.  417.  ubi  nonnulla  afferuntur,  quae  per  se  vix 
ullius  momenti ,  tacita  quadam  Imperatoris  reverentia  a  barbarorum  regi¬ 
bus  nusquam  assumpta  erant. 

profligavit,  viderant ,  Venetiae  provinciae  maximam  partem  sibi 
occupaverunt,  Romanorum  immemores. 

Et  ipse  Tolilas  fere  hoc  eodem  tempore  diu  cum  Francis 
et  identidem  egit.  Postulavit  enim  amicitiam  et  familiaritatem, 
filiam  Theodeberti  in  matrimonium  ducturus.  Sed  quanquam 
summo  cum  studio  hoc  tractaret,  tamen  frustra  operam  dedit.  — 
Sic  Francorum  exercitus  Romanis  et  Gothis  non  aliter  ac  prius 
aeque  suspectus  erat,  et  utraque  pars  inprimis  metu  horum  cauti, 
qui  ambigui  socii  mox  data  occasione  periculosissimi  hostes  eva¬ 
suri  essent,  exitum  belli  subito  ictu  arbitrio  fortunae  dare,  valde 
et  jure  dubitaverunt.  Franci  autem  interim  subinde  latius  et 
longius  effusi ,  usque  ad  annum  DXLVIII.  quo  decessit  Theo- 
debertus  in  Gallia ,  quam ,  aliquantisper  in  Italia  moratus  ,  pe¬ 
tiverat  ,  paene  totam  Italiam  superiorem  usque  ad  Padi  ripam 
occupaverunt  innumera  inde  praeda  absducta.  Dominabantur 
per  Liguriam,  Alpes  Cottias  et  Venetiam,  paucis  et  munitissi¬ 
mis  locis  exceptis ,  quae  aut  Gothorum  aut  Romanorum  praesi¬ 
diis  tenebantur.  Ubique  tributa  exigebant,  quovis  modo  exi¬ 
tium  harum  miserarum  regionum  recenti  strage  cumulabant *). 

Comperta  autem  Theodeberti  regis  morte  Justinianus  epi¬ 
stolas  querelarum  et  exprobrationum  plenas  ad  Theodebaldum 
impuberem  adhuc  qui  regnum  Austrasiae  susceperat  misit ,  qui¬ 
bus  laesam  a  patre  saepius  fidem ,  miseram  Italiae  devastatio¬ 
nem  ,  opem  Gothis ,  qui  haeretici  essent ,  contra  Catholicos 
praestitam ,  quae  omnia  negari  non  poterant ,  non  sine  quadam 
acerbitate  ante  oculos  filii  vel  eorum  qui  illius  nomine  guberna¬ 
cula  regni  tenebant,  exposuit,  valde  adhortatus,  repararet  quam 
citissime  et  optime  omnia  haec ,  quibus  Francorum  nomen  alias 
acerrimorum  Ecclesiae  et  Christianae  fidei  propugnatorum  foedis¬ 
sima  macula  aspersum  esset.  Sed  illi  probris  his,  quae  refutare 
non  valuerunt,  mirum  in  modum  laesi  et  quum  Imperatorem 


1)  Cf.  Procop.  III.  37.  p.  437. 

auxilii  egentem  et  undique  summis  angustiis  circumventum  vi¬ 
derent,  barbarorum  more  tumidi  facli ,  arroganter  immo  rustice 
responderunt,  ita  ut  rem  ipsam  prorsus  intactam  in  medio  re¬ 
linquerent  l). 

1)  Cf.  Epistol.  alteram  ex  tribus  illis ,  quas  supra  memoravimus ,  ap. 
*  Bouq.  IV.  p.  58 :  ,, Salutantes  igitur  Serenitatem  vestram  debito  ,  indica- 

„mus  munera  vestrau  (quae  illis  saeculis  semper  epistolis  per  legatos  mis¬ 
sis  adjici  solebant)  —  „eo  a  nobis  excepta  animo,  quo  a  vobis  affectu 
^  ,, constat  esse  transmissa.  Ideoque  tam  pro  largitate  muneris  ,  quam  pro 

,, delectatione  animi ,  quam  indicastis  vobis  praestitam ,  pro  eo  quod  nos 
„in  solium  genitoris  nostri  —  superna  potentia  residere  praecepitc<  (vulgo 
„vosu  et  „vestriu  sine  sensu  legitur)  „inexsolubilem  gratiarum  actionem  im- 
„pendimus.“  —  ,, Illud  namque  inter  omnia  valde  animis  nostris  molestiam 
,, generavit ,  quod  tantum  ac  talem  Principem  ac  diversarum  gentium  do¬ 
mitorem  post  mortem  pagina  decurrente  videmini  lacerare ,  qui  vivens 
„Imperatoribus  ac  Regibus  vel  gentibus  universis  fidem  immaculatam,  pro- 
„missasque  semel  amicitias  firmis  conditionibus  conservavit  et  Christianae 
„religionis  intuitu  non  ut  scribitis  loca  sacrosancta  destituit,  sed  magis 
„Paganorum  consumpta  excidio  suis  Christo  auctore  temporibus  in  meliori 
,, cultu  revocavit.  Nam  qualem  praefatus  Princeps,  in  cujus  vos  opprobrio 
,, tanta  dixistis ,  cunctis  gentibus  fidem  servavit,  innumerabilium  triumpho- 
„rum  Deo  volente  victoriis  declaratur.  —  Amicitias  nostras,  quas  delecta- 
,,biliter  requiritis ,  stabiliter  rogamus  habere  studeatis  et  quo  melius  foe- 
,,dere  inviolabili  permaneant  ab  animis  vestris  nullis  intercedentibus  cau¬ 
ssis  absistant“  (vulgo,  obsistant).  Haec  epistola  vulgo  Theodeberti  in¬ 
scribitur,  cujus  filio  tribuenda  est.  Quum  autem  omnia  externa  critices 
auxilia  prorsus  deesse  viderentur,  mirum  in  modum  se  torserunt  docti  ho¬ 
mines.  Tale  enim  ejus  argumentum  esse  ut  nullo  modo  a  Theodeberto 
v  scripta  esse  possit,  primo  adspectu  apparet.  Itaque  nonnulli  sic  interpre- 

i  tari  conabantur  ut  alteri  Theodeberto  assignarent.  Quam  ubi  integram  sic- 

uti  omissis  paucis  verbis  quae  nihil  ad  rem  facerent ,  supra  dedimus,  per¬ 
legeris  ,  comparata  rerum  et  temporum  conditione  alii  cuiquam ,  Theode- 
^  baldo  vel  tutoribus  ejus  exceptis,  attribui  posse  negabis.  Insuper  etiam  ap. 
Bouq.  in  notula  adjecta  Theodeberti  loco  Theodebaldi  nomen  exstat,  sive 
sola  Meibomii ,  quem  allegat  auctorem ,  conjectura  sive  lectione  certa 
nisum. 

Imperator  autem  qui ,  ne  tali  modo  res  tandem  ad  apertum 
bellum  procederent ,  valde  caveret,  ratione  temporum  habita, 
ubi  consuetam  auctoritatem  aliquamdiu  demitti  necesse  erat, 
Leontium  Senatorem,  nobilissimum  et  versatissimum  in  rebus 
publicis  tractandis  hominem,  qui  periculum  imminens  averteret, 
in  aulam  regis  Theodebaldi  misit.  Cum  reliquis  enim  Franco¬ 
rum  regibus  jamdudum  ullius  societatis  vel  foederis  vestigia 
prorsus  evanuerant.  Minime  enim,  domesticis  rebus  intenti, 
externas  curabant.  —  Leontius  igitur  sine  dubio  magna  pecu¬ 
niae  vi  adjutus  callide  res  gessit.  Leniter  questus  est  primum 
de  infidelitate  Francorum  iterum  atque  iterum  Imperatori  bene¬ 
volentissimo  pro  innumeris  donis  et  muneribus  praestita.  De¬ 
inde,  tandem  jure  speraturum  Imperatorem  promissa  diu  auxilia 
ventura,  adjeeit.  Nimirum  tunc  quoque  terras,  quas  injuste 
occupassent,  Imperatori  restituere  non  dubitaturos  fore,  adjecta 
praeda  et  rapina  quam  ex  Italia  domum  reportassent.  Cui  re¬ 
sponsum  est  satis  molle  et  ut  decebat  regem  annis  minorem  et 
tutores  regis ,  cui  aliquando  fortasse  Imperator  subsidio  esse 
posset  contra  avidos  et  ambitiosos  propinquos,  reliquos  Franco¬ 
rum  reges.  Sed  re  vera  iterum  tergiversari  et  fallere  cona¬ 
bantur. 

Se  nihil  Imperatori  rapuisse.  Venirent  Romani  et  circum¬ 
spicerent;  nihil  eos  reperturos.  Quaestionem  autem  de  locis, 

quas  injuria  occupasse  et  tenere  dicerentur,  electorum  ex  utra- 

»  / 

que  parte  arbitrorum  judicio  relinquendam  esse.  Demum  ut  con- 
festim  legati,  inter  quos  Leuthardi  nomen  memoriae  traditum  est, 
qui  prorsus  tollerent  hanc  litem ,  Constantinopolim  mitterentur, 
concesserunt.  Qui  in  nobem  et  ad  Imperatorem  venientes, 
consueto  more  omnia  quae  e  jure  Imperator  postulasset,  prae¬ 
stitum  iri  ubi  primum  fieri  posset ,  polliciti  sunt. 

Sic  iterum  pax  et  amicitia  inter  Francos  et  Romanos  resti- 

tuta  erat1).  Mox  tamen  Narsetis  Patricii,  qui  tunc  copiis  Ro¬ 
manorum  in  Italia  praeerat,  expeditionem  per  agrum  Veneticum 
impediverunt  Franci ,  qui  per  has  partes  praesidia  plurima  tene¬ 
bant,  quae  ut  pactum  erat,  Imperatori  restituere  adhuc  omise¬ 
rant. 

Stupenti  et  quaerenti ,  cur  hoc,  spernentes  ea  quae  nuper¬ 
rime  pacta  essent,  auderent,  responderunt,  in  exercitu  Ro¬ 
mano  Langobardorum  copias  inesse ,  quos  antiquitus  inimicissi¬ 
mos  et  maxime  invisos  sibi  ducerent  Franci2). 

Paullo  post  eos  non  minus  fallaces  quam  prius  Romanis  esse 
expertus  est  Narses.  Constituerant  enim  inierim  Gothi,  Tolila 
rege  Narsetis  virtute  et  arte  demum  superato  et  caeso,  Teiam, 
virum  praeslantissimum  ,  sibi  regem.  Qui  collectis  ultimis  Go- 

1)  Cf.  Procop.  IV.  24.  p.  584  —  590.  ubi  prolixe  de  Leontii  Senatoris 
legatione ,  Francorum  responso  agitur.  Facta  est  haec  L.  legatio  vel  DL° 
vel  DLI°  anno  ,  quum  epistola  illa ,  de  qua  supra  disputavimus ,  Theode- 
baldi  scripta  videatur  anno  DXLIX. 

2)  Quare  autem  Franci  tam  implacabile  Langobardorum  odium  pro- 
Tessi  sint  incertum.  Sine  dubio  enim  quanquam  tunc  loco  aliarum  rerum 
apud  Narsetem  ut  causa  gravissima  solum  praetendebatur,  exstabat  tale 
quid  et  notum  erat  etiam  inter  alias  gentes.  Sed  quando  et  cur  natum 
sit  prorsus  ignotum  nobis.  Erat  fortasse  tenebris  mythorum  circumseptum, 
temporibus  homini  historico  hactenus  plane  inaccessis  genitum  ,  per  multa 
hominum  genera  tacita  quaedam  traditione  propagatum.  Nonnulla  hujus 
rei  vestigia  alibi  quoque  apparent.  Sic  Langobardi ,  ubi  primum  Italiam 
intraverant,  indelebili  Francorum  odio  instigati,  statim  Francorum  terras 
adorti  sunt,  ubi  infanda  crudelitate  saevierunt.  Tale  quid  etiam  Stepha- 
no  IV.  Papae  observatum  fuisse  videtur  ante  oculos.  (Cf.  Stephani  P.  epist. 
in  Codice  Carolino  ad  Carolum  et  Carolomannum  fratres,  Pipini  regis  filios 
directas,  quibus  a  conjugio  Langobardico ,  quod  invisum  erat  ei,  deter¬ 
rere  eos  studuit.)  Fortasse  etiam  ad  Saxouum  et  Francorum  ab  antiquis¬ 
simis  temporibus  vigentem  inimicitiam  hoc  referii  potest ,  quum  Lango¬ 
bardi  ubique  intima  familiaritatis  et  amicitiae  societate  cum  gente  Saxo- 
num  conjuncti  essent. 

2  * 

thoruin  viribus ,  quum  diu  imminentem  regni  et  populi  ruinam 
differri  nisi  extrinsecus  auxilium  validissimum  veniret,  non  posse 
intellexisset,  Francorum  regem,  Theodebaldum ,  Vitigis  et  To- 
tilae  exemplis  non  territus,  precibus  et  pollicitationibus  adiit. 
Sed  nihil  aliud  consequutus  est  Teias,  nisi  quod  Francorum  co¬ 
piae  Valeriani  ducis  ad  obsidendam  Veronam  properantis  agmini 
restiterunt l). 

Teia  autem  jam  DLI1I.  anno  paucis  post  electionem  interje¬ 
ctis  mensibus  in  celeberrima  illa  pugna  ad  montem  Vesuvium  com¬ 
missa  victo  et  occiso ,  bellum  Italicum  fracto  Gothorum  robore 
finitum  esse  opinati  sunt  Romanorum  duces.  Relicti  erant  sane 
nonnulli  Gothorum ,  qui  intra  arces  et  loca  munitissima  clausi, 
diu  sed  frustra  resistere  adhuc  ausi  sunt.  Quin  etiam  legatos 
ad  Theodebaldum  regem  auxilii  porrigendi  causa  miserunt  Go¬ 
thorum  reliquiae  in  Italia  superiori  2).  A  quo  tamen,  quum  cla¬ 
des  eorum  Francis  non  ignota  esset,  nullo  modo  adjuti  sunt. 
Sed  quamvis  tunc  exstinctis  Gothis  deditos  et  amicos  Imperatori 
se  gerere  viderentur  illi ,  clam  summo  cum  studio  Italiam ,  ubi 
Gothi  non  minus  quam  Romani  mutuis  cladibus  ad  ultimam  per¬ 
niciem  perducti  essent,  specie  tamen  amicitiae  et  societatis  ser¬ 
vata  ,  Imperatori  eripere  ardebant.  Sic  hoc  ipso  anno ,  quo 
Gothorum  rex  ultimus  ceciderat,  infinitus  Alamannorum  et  alia¬ 
rum  Germaniae  gentium  numerus ,  ducibus  Butilino  et  Leuthari 
fratribus  ,  Alpibus  superatis  ,  quarum  claustra  jamdudum  Fran¬ 
corum  praesidiis  occupata  erant ,  torrentis  more  per  Italiam  su¬ 
periorem  elfusus  est3). 

1)  Cf.  Proc.  1.  IV.  34.  p.  635. 

2)  Cf.  Agatli.  I.  5.  p.  23.  ed.  Nieb.  —  ov  [jliqv  araxv  yz  x 6  £'5vo;  p.6- 

voi  bl  ol  £xtoc  IIa$ou  l§pup,svot.  Agath.  cur  ad  ipsum  Theodeb.  miserint, 
relaturus  dicit  alios  reges,  Theodebaldi  parentes,  (05  uo^pcoxaTto  ^taXta; 
aTtcmapivoy;.  ?  I 

3)  Cf.  de  hac  Alamann.  expedit.  Agathiam  I.  6.  p.  26.  I.  22.  p.  62. 

Quae  expeditio,  quanquam  vix  Theodebaldo  exprobrari 
posse  visa  est ,  quum  duces  illi  copiis  tam  e  comitatu  quam  e 
gente  sua  et  vicinis  sua  sponte  congregatis  praeessent,  conce¬ 
dente  et  annuente  rege  incepta  erat,  qui  Theodeberti  patris 
exemplum  sequuturus ,  si  res  processissent ,  ipse  Italiam  intra¬ 
turus  erat.  Incredibili  terrore  capti  sunt  Romani ,  qui  per  has 
regiones  collocati  erant.  Alamannorum  autem  exercitus  pulso 
primum  Fulcari,  Herulorum  duce,  qui  ripam  Padi  fluvii  castris 
stativis  tuebatur,  usque  ad  Samnium  nullo  resistente  libere  vaga¬ 
bantur.  Narses  enim  in  aperto  campo  viribus  Romanorum  re- 
centissimis  et  atrocissimis  praeliis  valde  afflictis ,  cum  iis  decer¬ 
tare  non  ausus,  intra  urbes  munitiores  copias  suas  tenebat* 1). 

Medias  Italiae  regiones  populatus  divisis  agminibus  Leutharis 
anni  hujus  autumnali  tempore  reversus  est.  Sed  antequam  pa¬ 
triae  fines  contigisset  morbo  correptus  ad  lacum  Renacum  e  vita 
decessit.  Rutilinus  autem  per  hiemem  Ilaliae  inferioris  extre¬ 
mam  partem ,  Lucaniam  et  Rrutliam ,  ubi  praedandi  et  rapiendi 
larga  facultas  data  erat,  pervagatus,  verno  tempore  sempten- 
trionem  versus  agmen  duxit.  Sed  prope  ad  Vulturnum  amnem 
a  Narsetc ,  qui  per  hiberna  militum  animos  et  vires  felicissimo 
labore  suscitaverat  et  erexerat,  oppressus  fugatusque  est,  ubi 
ipse  cum  majori  exercitus  parte  peremtus  est  2). 

II.  1.  p.  63.  II.  10.  p.  88  etc.  etc.  Gregor.  Turon.  III.  c.  32.  unde  Ai- 
moin.  hausisse  videtur  De  gestis  Francor.  ap.  Bouq.  III.  p.  59.  ubi  multa 
aucta  et  corrupta.  De  ducib.  Agath.  I.  6.  26.  AeuSapt.?  xal  BourtXivo? 
ifaav  aSeXcpol  xal  roO  aqjsxepou  ISvov?  iqyetcjSai  0£o§e(5epxou  TcapeXa^ov. 

1)  Barbari  ignaviae  non  prudentiae  Narsetis  hoc  tribuentes,  summa 
elati  erant  superbia  et  tremida  abundabant  spe  totius  Italiae  occupandae 
et  tenendae  teste  Agathia  I.  6.  p.  30.  £jn)p(u.svot,  <5s  -iqaav  ihzlaw.  Nap- 
ayjv  yap  ouSl  t^v  TCpos(3oXr4v  uraaxTqaea^ac.  wovto ,  arcaaav  Se  ttqv  IxaXfav 
otxefov  auxoi?  ikeaSat  xal  7tpo?  xtqv  2txeX£av.  (quae  per  viginti  sex  annos 
intacta  ,  avaritiam  eorum  vehementer  provocabat). 

2)  Cf.  Agath.  II.  10.  p.85.  1%  ’AXap.avvwv  xal  ^payycov  (Agath.  Fran- 

Sic  praeter  spem  et  opinionem  Francorum  Narses  ex  hac 
periculosissima  belli  tempestate  iterum  salvus  iterum  victor  eva¬ 
serat.  Eodem  quoque  anno  Theodebaldi  regis  impuberis  morte 
multo  magis  etiam  quam  prius  reliquorum  regum,  Cliildeberti  et 
Chlotharii  oculi  et  animi  ab  externis  ad  domesticas  curas  versi 
sunt.  Itaque  Narses  miseras  Gothorum  reliquias  e  latebris  Ita¬ 
liae  superioris,  quo  Francorum  praesidiis  propinqui  confuge¬ 
rant,  expellere  et  prorsus  delere  tempus  et  occasionem  faustam 
esse  ratus ,  castris  motis  primum  Francorum  copiis ,  quae  prae¬ 
dam  exercentes  praesidiis  relictis  libere  per  has  terras  vagari  so¬ 
lebant,  occurrit.  Quanquam  primo  impetu  fortuna  Romanis 
valde  adversa  erat,  mox  tamen  resumtis  viribus  Francorum  ma¬ 
nus,  quae  sine  justo  duce  et  more  praedonum  dispersae  erant, 
pulcherrima  victoria  superavit,  atque  de  terra  Italica  expulit. 
Nusquam  autem  obsidione  vel  oppugnatione  munitarum  urbium, 
quas  paullo  ante  Francorum  praesidiis  occupatas  scimus,  impe¬ 
ditum  fuisse  Narsetem  legimus.  Itaque  conjiciendum  ,  Fraucos 
accepta  Theodebaldi  morte  sua  sponte  loca  munita  relinquentes 
jam  in  eo  fuisse  ut  domum  reverterentur,  quo  in  itinere  a  Nar- 
sele  circumventos  et  oppressos  esse.  Neque  tamen  semel  et  ad 
unum  omnes  ejicere  potuit,  sed  nonnulli  Francorum  duces,  in- 


cos  hoc  loco  appellat  Francorum  ditioni  subditas  regni  Austrasii  nationes)  £q 
tcsvte  xod  £(JSopni}XOVTa  EaXwxaatv  ytXt.a8wv,  ingens  sane  et  prope  incredibilis 
numerus.  Idem  Agatliias  hanc  ,,Francorum“  cladem  cum  sola  Persarum 
quam  contra  Graecos  passi  sunt,  comparandam  esse  censet.  Cui  anno 
haec  Alamannicae  expeditionis  finis  deputanda  sit  disputatur.  At  Mura-  "n 

torius  Annali  d’Italia  ad.  ann.  554  accuratissima  et  doctissima  commenta-  • 

tione  et  argumentis  certissimis  nisus  ipsum  hunc  annum  ei  vindicavit.  — 

Sic  aestate  anni  53  Alamannor.  copiae  primum  Italiam  attigerunt,  autumno 
53  Leutharis  mortuus  est ,  vere  anni  54  Butilinus  caesus.  De  Butilini  no¬ 
minis  orthographia  afferre  sufficiat ,  saepius  Bucilinum  vel  Bucelinum ,  et¬ 
iam  geminata  litera  l  scriptum  apud  varios  auctores  reperiri.  Vera  Aga- 
thiae  fidissimi  harum  rerum  auctoris  lectio  est  BoirriXtvo?.  Etymologia  ta¬ 
men  nobis  saltem  plane  obscura  esse  videtur. 

ter  quos  Hamingi  nomen  memoriae  traditum  est,  Widino,  ultimo 
Gothorum  propugnatori  conjuncti  per  Venetias  et  circa  Atliesim 
llumen  viribus  Romanorum  ,  quibus  ipse  Narses  praeerat ,  per¬ 
tinaciter  resistere  conati  sunt,  sed  frustra.  Tandem  enim  prae¬ 
lio  commisso  postquam  Narses  rem  sine  sanguine  compositurus 
saepius  Hamingum  lenibus  verbis  conciliare  frustra  tentaverat, 
Widinus  captus  Constantinopolim  deductus  est,  Hamingus  for¬ 
titer  dimicans  occubuit.  Tali  modo  pax  inter  Francos  et  Roma¬ 
nos  re  vera  restituta  erat,  quum  foederum  species  identidem, 
etiam  per  haec  ultima  belli  Gothici  tempora,  renovata  et  firmata 
fuisset.  Hamingum  enim  Narses ,  meminisset  foederum  recens 
pactorum  inter  utrumque  populum ,  adhortatus  est  antequam  ar¬ 
mis  eum  adoriretur. 

Cujus  foederis  nomen  per  reliquos  Justiniani  Imperat,  annos 
inviolatum  permansit  tam  vivo  Chlothario  ipso  quam  regnantibus 
quatuor  ejus  filiis1). 


1)  De  Francorum  clade  a  Narsete  illata  vide  Chronie.  Marii  Aventic. 
(ap.  Du  Chesne  Scriptor.  T.  I.  p.  214.)  „Eo  anno  (P.  Cons.  Basilii  XV. 
h.  e.  555)  exercitus  Francorum  Reipublicae  Romanae  exercitum  vastavit 
„atque  effugatum  devastavit  cum  illis  et  divitiis  multis  abductis.  Eo  anno 
„ exercitus  Reipublicae  resumptis  viribus  partem  Italiae  quam  Theudebertus 
„Rex  adquisiverat ,  occupavit.“ 

De  Hamingo  cf.  Menand.  Excerpt.  legat,  p.  124.  26.  'O  5e  ”A fjuy- 
yog  o  ^payyo?  £axpaxo7C£§£uaraxo  avxt.xpu  xoG  Ttoiajjtou  Axfaou  y)  raposSoxi- 
jjiot  njaav  ol  'Po)jj.aroi  Sia(3TQa£aSai.  'O  81  Xapa-q?  xoGxo  ^yvcoxaUlIap.cppo- 
vtov  xal  Bwvov  —  £Tt£jjai£v  apapeo  to?  "Ajjl.  &57)Xtoa£  x£  aGxw  £x7to5tov  y£- 
V£a^at  xal  [i.Y]8a{Jxo?  toX£|j.ov  auSi?  xcvqaat.  xaxa  'Pu)p.auov.  ’Ex£)(apta 
yap  £??£y£V£to  p.£xa£G  xoG  ypovou  ^payyot?  T£  xal  'PwfJiatoi?.  'O  §£  vApu 
oac£xp£vaxo  to?  oux  £v8u>ccx  tox£  £ax’  av  xo  axovxiov  ola  x£  saxac,  xpaSai- 
v£tv  tq  ydp  etc.  Porro  Paul.  Diacon.  II.  2.  De  Widino  et  Amingo.  De 
chronologica  quaestione  vide  Muratorii  Annali  d’Italia  ad  ann.  555.  An¬ 
nus  ipse  quo  occidit  Hamingus  valde  dubius ,  quanquam  inter  solos  56, 
57,  58  optio  data  est.  Consulas  licet  etiam  Valesium  Rer.  Franc.  T.  I, 
464.  65.  ubi  multa  disputata  reperies  et  append.  ad  T.  III.  hujus  operis 


annexam,  — • 


THESES. 


I.  Hunos,  Avaros,  Ungaros  unum  eundemque  populum  esse. 

II.  Ante  ann.  p.  Chr.  n.  500  intra  fines  hodiernae  Germaniae 

i  A 

nusquam  Sclavorum  vestigia  ulla  exstare. 

III.  Tempus  perfectum  latinum  corruptionis  cujusdam  quam 
tota  lingua  latina  perpessa  sit,  optimum  praebere  spe¬ 
cimen. 

IV.  Neminem  jure  inter  philologos  numerari  posse  nisi  qui 
bene  gnarus  sit  linguae  Sanscrilicae. 

